****

 **REPUBLIKA HRVATSKA
KRAPINSKO-ZAGORSKA ŽUPANIJA**

Upravni odjel za gospodarstvo, poljoprivredu,

promet i komunalnu infrastrukturu

KLASA:302-02/19-01/01

URBROJ: 2140/01-02-19-3

Krapina, 22. ožujka 2019.

Na temelju točke IX. Kodeksa savjetovanja sa zainteresiranom javnošću u postupcima donošenja zakona, drugih propisa i akata (»Narodne novine«, br. 140/09) i Kodeksa savjetovanja sa zainteresiranom javnošću u postupcima donošenja općih akata Krapinsko-zagorske županije („Službeni glasnik Krapinsko-zagorske županije“, broj 24/14.) upućuje se

**JAVNI POZIV**

**za savjetovanje sa zainteresiranom javnošću u postupku donošenja**

**PROGRAMA POTPORA MALE VRIJEDNOSTI**

**za samozapošljavanje**

 **S ciljem da se potakne rast i razvoj cjelokupnog gospodarstva na području Krapinsko- zagorske županije, Krapinsko- zagorska županija pokreće postupak donošenja „Programa potpora male vrijednosti za samozapošljavanje“ (dalje u tekstu: Program).**

 **Program predstavlja akt na temelju kojeg će se dodjeljivati potpore male vrijednosti u smislu članka 3. stavka 2. Uredbe Komisije (EU) br. 1407/2013 od 18. prosinca 2013. godine o primjeni članka 107. i 108. Ugovora o funkcioniranju Europske komisije na potpore male vrijednosti (OJ EU L352, 24.12.2013. p.l). Ukupan iznos potpore po Korisniku ne smije prelaziti 200. 000 Eura-a tijekom razdoblja od tri fiskalne godine.**

 **Kroz Program utvrditi će se uvjeti i postupci za dodjelu potpora male vrijednosti koje će biti dodjeljivane temeljem Javnog poziva za dodjelu potpore male vrijednosti.**

 **Dodjela potpora kroz Program namijenjena je nezaposlenim osobama s područja Krapinsko- zagorske županije koje planiraju samozapošljavanje pokretanjem vlastitog posla na području Krapinsko- zagorske županije pod uvjetom da imaju prebivalište na području Krapinsko- zagorske županije te da budući obrt/trgovačko društvo ima registrirano sjedište na području Krapinsko- zagorske županije.**

 **Programom su predviđeni troškovi koji će biti prihvatljivi za dodjelu potpore i to od trenutka registracije poslovnog subjekta te za najviše 12. mjeseci poslovanja računajući od trenutka registracije poslovnog subjekta. Najviši iznos potpore koji se može dodijeliti korisniku je 70.000,00 kuna.**

 **Program koji je bio na internetskom savjetovanju sa zainteresiranom javnošću u vremenskom razdoblju od 01. ožujka do 18. ožujka 2019. godine, izmijenjen je od strane tijela nadležnog za izradu nacrta Programa u članku 5. stavku 4. kojim su određeni „prihvatljivi troškovi“. Izmjenom u odnosu na Program koji je bio na savjetovanju, navedeno je „da je prihvatljivi trošak** kupnja strojeva, tehnike, alata i opreme za obavljanje djelatnosti do maksimalno 10% vrijednosti potpore“.

Sukladno odredbama Kodeksa savjetovanja sa zainteresiranom javnošću u postupcima donošenja općih akata Krapinsko-zagorska županije („Službeni glasnik Krapinsko-zagorske županije“, broj 24/14), poziva se zainteresirana javnost da svojim prijedlozima i sugestijama pridonese kvaliteti akta koji se donosi i da svoje primjedbe i prijedloge putem **obrasca za sudjelovanje u javnoj raspravi (ispod teksta).**

Svi u roku pristigli prijedlozi razmotrit će se i, oni prihvaćeni, unijeti u konačan prijedlog nacrta Programa potpora male vrijednosti za samozapošljavanje.

Svoje prijedloge možete u pisanom obliku, putem obrasca, dostaviti na adresu: Krapinsko- zagorska županija, Upravni odjel za gospodarstvo, poljoprivredu, promet i komunalnu infrastruktura, Magistratska 1, 49 000 Krapina, te na e-mail adresu: **tatjana.kuhar@kzz.hr** zaključno s danom **27. ožujka 2019. godine**.

**PROČELNICA**

 mr. Sanja Mihovilić, dipl.ing.

DOSTAVITI:

1. Upravni odjel za gospodarstvo, poljoprivredu,

promet i komunalnu infrastrukturu,

1. Za zbirku isprava,
2. Pismohrana.